CELEX: 32015R0869
Language: sl
Date: 2015-06-05 00:00:00
Title: Izvedbena uredba Sveta (EU) 2015/869 z dne 5. junija 2015 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini

6.6.2015   
            
            
               SL
            
            
               Uradni list Evropske unije
            
            
               L 142/1
            
         IZVEDBENA UREDBA SVETA (EU) 2015/869
   z dne 5. junija 2015
   o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (1) ter zlasti člena 14(1) Uredbe,
   ob upoštevanju naslednjega:
   
               (1)
            
            
               Svet je 5. marca 2014 sprejel Uredbo (EU) št. 208/2014.
            
         
               (2)
            
            
               Svet je 5. marca 2015 sprejel Sklep (SZVP) 2015/364 (2), s katerim je določil, da se omejevalni ukrepi iz Sklepa Sveta 2014/119/SZVP (3) v zvezi s štirinajstimi osebami uporabljajo do 6. marca 2016, v zvezi s štirimi osebami pa do 6. junija 2015.
            
         
               (3)
            
            
               Svet je 5. junija 2015 sprejel Sklep (SZVP) 2015/876 (4) s katerim je določil, da bi bilo treba v zvezi z eno od navedenih štirih oseb omejevalne ukrepe uporabljati do 6. oktobra 2015, v zvezi z dvema od navedenih oseb pa do 6. marca 2016. Poleg tega bi bilo treba posodobiti utemeljitev v zvezi s temi osebami.
            
         
               (4)
            
            
               S seznama fizičnih in pravnih oseb, subjektov in organov, za katere veljajo omejevalni ukrepi, iz Priloge I k Uredbi (EU) št. 208/2014 bi bilo treba črtati eno osebo –
            
         SPREJEL NASLEDNJO UREDBO:
   Člen 1
   Priloga I k Uredbi (EU) št. 208/2014 se spremeni, kot je določeno v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. junija 2015
      
         
            Za Svet
         
         
            Predsednik
         
         E. RINKĒVIČS
      
   
   
      (1)  UL L 66, 6.3.2014, str. 1.
   
      (2)  Sklep Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 62, 6.3.2015, str. 25).
   
      (3)  Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, 6.3.2014, str. 26).
   
      (4)  Sklep Sveta (SZVP) 2015/876 z dne 5. junija 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (glej stran 30 tega Uradnega lista).
   
      PRILOGA
      
                  1.
               
               
                  S seznama iz Priloge I k Uredbi (EU) št. 208/2014 se s 6. junijem 2015 črta naslednja oseba:
                  vnos št. 8 – Viktor Viktorovych Yanukovych (Віктор Вікторович Янукович) (sin bivšega predsednika).
               
            
                  2.
               
               
                  Vnosi za naslednje osebe iz Priloge I k Uredbi (EU) št. 208/2014 se nadomestijo z:
                  
                              4.
                           
                           
                              Olena Leonidivna Lukash (Олена Леонiдiвна Лукаш), Elena Leonidovna Lukash (Елена Леонидовна Лукаш)
                           
                           
                              Rojena 12. novembra 1976 v Rîbniți (Moldavija), nekdanja ministrica za pravosodje
                           
                           
                              Oseba, o kateri ukrajinski organi vodijo preiskavo zaradi vpletenosti v odtujitev javnih sredstev.
                           
                           
                              6.3.2014
                           
                        
                              10.
                           
                           
                              Serhii Petrovych Kliuiev (Сергій Петрович Клюєв), Serhiy Petrovych Klyuyev
                           
                           
                              Rojen 19. avgusta 1969 v Donetsku, brat Andriija Kliuieva, poslovnež
                           
                           
                              Oseba, o kateri ukrajinski organi vodijo preiskavo zaradi vpletenosti v odtujitev javnih sredstev. Oseba, povezana z osebo, uvrščeno na seznam (Andrii Petrovych Kliuiev), zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.
                           
                           
                              6.3.2014
                           
                        
                              13.
                           
                           
                              Dmytro Volodymyrovych Tabachnyk (Дмитро Володимирович Табачник)
                           
                           
                              Rojen 28. novembra 1963 v Kijevu, nekdanji minister za šolstvo in znanost
                           
                           
                              Oseba, o kateri ukrajinski organi vodijo preiskavo zaradi vpletenosti v odtujitev javnih sredstev.
                           
                           
                              6.3.2014